b'\n_START_ARTICLE_\nDamokloide\n_START_PARAGRAPH_\nDamokloider er en kategori av asteroider som karakteriseres av en oml\xc3\xb8psbane som ligner den hos Halleys komet eller langperiodiske kometer med h\xc3\xb8y eksentrisitet, men som mangler den komaen og halen. Et typisk eksempel p\xc3\xa5 damokloider er asteroidene 5335 Damocles og 1996 PW._NEWLINE_Damokloider antas \xc3\xa5 ha sin opprinnelse fra kometer av samme type som Halleys komet, men som har tapt alt materie som kan dampe bort, og dermed bare best\xc3\xa5r av en t\xc3\xb8rr kjerne. Slike kometer antas \xc3\xa5 stamme fra Oorts sky. Denne hypotesen forsterkes av det faktum at et antall objekter som man i starten trodde var damokloider, og derfor f\xc3\xa5tt betegnelsen som sm\xc3\xa5planeter, senere har vist frem en koma og dermed bekreftet \xc3\xa5 v\xc3\xa6re kometer. En annesn sterk indikator er at visse damokloider har en retrograd (med klokken) oml\xc3\xb8psbane rundt Solen, ulikt alle andre typer asteroider._NEWLINE_I september 2008 hadde 39 damokloider blitt funnet. Den gjennomsnittlige radiusen er \xc3\xa5tte kilometter. Albedoen p\xc3\xa5 fire damkloider har blitt m\xc3\xa5lt, og disse har vist seg \xc3\xa5 v\xc3\xa6re blant de m\xc3\xb8rkeste kjente objektene i solsystemet. Damokloider er r\xc3\xb8daktige i fargen, men ikke s\xc3\xa5 r\xc3\xb8de som mange objekter i Kuiperbeltet eller Kentaurer.'